KOMISSION ASETUS (ETY) N:o 1913/69, annettu 29 päivänä syyskuuta 1969, viljapohjaisten rehuseosten vientituen myöntämisestä ja ennakolta vahvistamisesta



Virallinen lehti nro L 246 , 30/09/1969 s. 0011 - 0012

Suomenk. erityispainos Alue 3 Nide 2 s. 0223

Tanskank. erityispainos: Sarja I Alue 1969(II) s. 0396

Ruotsink. erityispainos Alue 3 Nide 2 s. 0223

Englannink. erityispainos: Sarja I Alue 1969(II) s. 0403

Kreikank. erityispainos: Luku 03 Nide 4 s. 0218

Espanjank. erityispainos: Luku 03 Nide 3 s. 0142

Portugalink. erityispainos: Luku 03 Nide 3 s. 0142



KOMISSION ASETUS (ETY) N:o 1913/69, annettu 29 päivänä syyskuuta 1969, viljapohjaisten rehuseosten vientituen myöntämisestä ja ennakolta vahvistamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 120/67/ETY(1), sellaisena kuin se on viimeksi muutettuna asetuksella (ETY) N:o 1398/69(2), ja erityisesti sen 16 artiklan 6 kohdan ja 24 artiklan, ottaa huomioon viljapohjaisiin rehuseoksiin sovellettavasta järjestelmästä 15 päivänä heinäkuuta 1968 annetun neuvoston asetuksen (ETY) N:o 968/68(3) ja erityisesti sen 7 artiklan 5 kohdan, sekä katsoo, että asetuksen (ETY) N:o 968/68 7 artiklan 1 kohdan mukaisesti viljapohjaisten rehuseosten vientituki on vahvistettava ottaen huomioon ainoastaan tuotteet, joita niiden valmistuksessa tavallisesti käytetään ja joille voidaan vahvistaa tuki, tätä varten olisi otettava huomioon ainoastaan tuotteet, joiden rehuseokseen sisältyvä määrä sekä erityispiirteet ovat todella kyseisen viljapohjaisen rehuseoksen koostumusta edustavia, kuten erityisesti viljat, viljajauhot sekä jauhatuksesta ja viljojen käsittelystä saadut valmistamattomat tuotteet, lukuun ottamatta muita tuotteita, joiden seokset ovat tämän tyyppisten rehujen täydentäviä tai toissijaisia ainesosia, näiden eri viljatuotteiden tuen määrittämiseksi olisi otettava huomioon vientiä edeltävänä kuukautena sovellettavat tuontimaksut rehuseoksen valmistukseen kaikkein yleisimmin käytetylle viljatuotteelle, nimittäin maissille, jota tästä syystä on käytetty tuontimaksun muuttuvan osan laskemisessa, ennakolta vahvistettu vientituki on tarkistettava niiden ainesten kynnyshinnan mukaan, joiden perusteella tuki on vahvistettu, nimittäin maissin; tässä tarkistuksessa on otettava huomioon viljatuotepitoisuus; yksinkertaistamisen vuoksi tämä tarkistus olisi suoritettava käyttämällä kertoimia, jotka vastaavat rehuseosten luokittelua viljatuotepitoisuuden mukaan, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Määrätyn kuukauden aikana viljapohjaisten rehuseosten vientituki vahvistetaan 100 kilogrammalle rehuseosta, ottaen huomioon toisaalta vientikuukautta edeltävän kuukauden 25 ensimmäiseltä päivältä laskettu ja vientikuukautena voimassa oleva maissin kynnyshinnan perusteella tarkistettu, 100 kilogrammalle maissia laskettujen tuontimaksujen keskiarvo ja toisaalta viljatuotepitoisuus. 2 artikla 1. Viejän on ilmoitettava toimivaltaisille toimielimille viljapohjaisen rehuseoksen kokonaiskoostumus ja tarkennettava jokaisen siihen sisältyvän tuotelajin prosenttimäärä eriteltynä tariffinimikkeiden mukaan. 2. Jäsenvaltioiden on toteutettava kaikki tarpeelliset toimenpiteet ilmoituksen paikkansapitävyyden varmistamiseksi. 3 artikla Ennakolta maissin kynnyshinnan perusteella vahvistettu vientituki tarkistetaan asetuksen (ETY) N:o 968/68 8 artiklan mukaisesti lisäämällä vientitukeen tai vähentämällä vientituesta 100 kilogrammalle maissia todistuksen hakemiskuukautena voimassa olevan kynnyshinnan ja vientikuukautena voimassa olevan kynnyshinnan välinen erotus, kerrottuna liitteen taulukon 2 sarakkeessa olevalla kertoimella, joka vastaa sen rehuseoksen viljatuotepitoisuutta, jolle vientituki on vahvistettu ennakolta. 4 artikla Jäsenvaltioiden on toimitettava komissiolle tiedoksi viimeistään kunkin viikon keskiviikkona edellistä viikkoa koskevat seuraavat tiedot: a) viljapohjaisen rehuseoksen kokonaismäärät, joille on myönnetty tuontitodistukset; b) viljapohjaisen rehuseoksen kokonaismäärät, joille on myönnetty vientitodistukset vientitukijärjestelmän mukaisesti; c) sisäisen jalostusjärjestelmän piirissä viedyt määrät; d) määrät, joille on myönnetty vientitodistukset ja joille on vahvistettu tuki ennakolta. Nämä tiedot on eriteltävä niiden tuotteiden mukaan, joille on säädetty erityinen tuontimaksu tai erityinen tuki. 5 artikla Kumotaan viljapohjaisten rehuseosten vientituen myöntämisestä ja ennakolta vahvistamisesta 30 päivänä kesäkuuta 1969 annettu komission asetus (ETY) N:o 1252/69(4). Tämä asetus tulee voimaan 1 päivänä lokakuuta 1969. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1969. Komission puolesta Puheenjohtaja Jean REY (1) EYVL N:o 117, 19.6.1967, s. 2269/67 (2) EYVL N:o L 179, 21.7.1969, s. 13 (3) EYVL N:o L 166, 17.7.1968, s. 2 (4) EYVL N:o L 158, 1.7.1969, s. 44 LIITE ennakolta vahvistetun vientituen tarkistusta varten >TAULUKON PAIKKA>